Դա բնավ էլ զարմանալի չէ մեզ համար, քանի որ երեք ամիս առաջ էլ Լիդիանը դիմել էր ՀՀ ոստիկանությանը՝ պնդելով, որ ՀԲՃ-ի որոշ անդամներ համացանցում (մասնավորապես Ֆեյսբուք սոցիալական հարթակում) սպառնալիքներ են հնչեցրել ընկերության, նրա աշխատակիցների և ընտանիքների անդամների հասցեին։ Ոստիկանությունն արդեն հետաքննել է այդ դիմումն ու ոչ մի իրավախախտում չի հայտնաբերել։ Սպառնալիքների մասին թեման վերջնականապես փակելու համար կարևոր ենք համարում ավելացնել, որ ՀԲՃ-ն պարտավոր չէ պատասխան տալ այլ օգտատերերի կողմից համացանցում կատարած գրառումների բովանդակության համար, և իր ստեղծման պահից առ այսօր գործել է բացառապես միջազգային իրավունքի և ՀՀ օրենսդրության շրջանակներում։ Մենք նաև ոչ անտարբեր կազմակերպությունների, ոլորտի մասնագետների ու անհատների հետ միասին շարունակելու ենք հանդես գալ Ամուլսարի ոսկու և այլ նոր մետաղական հանքավայրերի շահագործման ծրագրերի Հայաստանում իրականացման անթույլատրելիության մասին տարբեր նախաձեռնություններով։